section_heading: Dvorana
paragraph_text: mini|lijevo|Prepuni KC Dražen Petrović, Futsal Dinamo – Patriot Futsal Dinamo za sada nema svoj stalni dom. Umjesto toga, utakmice igra po raznim dvoranama Grada Zagreba, a dvije utakmice odigrao je i u gradu Karlovcu. Kao "matična" dvorana kluba smatra se Dvorana II. Doma sportova u kojoj je Dinamo odigrao svoju prvu službenu utakmicu (protiv Siscije 6:1) te je u "Dvojci" odigrao najviše utakmica Prve lige. Veliki broj domaćih utakmica u 2.HMNL Sjever klub je odigrao u ŠD "Sutinska vrela" u Podsusedu, a dvije najposjećenije utakmice, kojima je oborio rekord posjećenosti hrvatskih futsal utakmica, Futsal Dinamo je odigrao u Košarkaškom centru "Dražen Petrović", protiv Patriota i Alumnusa u prosincu 2014. Dinamo je također nekoliko utakmica odigrao u zagrebačkoj dvorani Martinovka, a jednu u školskoj dvorani u zagrebačkom kvartu Dubrava.